EUROPOS KOMISIJA Briuselis, 2015 10 14 COM(2015) 513 final 2016 M. BENDROJO BIUDŽETO PROJEKTO

TAISOMASIS RAŠTAS NR. 2 Apskaičiuotų žemės ūkio išlaidų ir žvejybos poreikių atnaujinimas

Pabėgėlių krizės valdymas. Skubios priemonės pagal Europos migracijos darbotvarkę



Atsižvelgdama į: –Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, –2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių, ypač į jo 39 straipsnį, –2015 m. birželio 24 d. Komisijos priimtą 2016 finansinių metų Europos Sąjungos bendrojo biudžeto projektą, –2015 m. birželio 26 d. Komisijos priimtą taisomąjį raštą Nr. 1/2016, dėl aiškinamajame memorandume nurodytų priežasčių Europos Komisija biudžeto valdymo institucijai pateikia 2016 finansinių metų Europos Sąjungos bendrojo biudžeto projekto taisomąjį raštą Nr. 2. ĮPLAUKŲ IR IŠLAIDŲ SUVESTINĖ PAGAL SKIRSNIUS Įplaukų ir išlaidų suvestinės pagal skirsnius pakeitimai pateikiami svetainėje EUR-Lex ( http://eur-lex.europa.eu/budget/www/index-lt.htm ). Informacijai skirtas šios suvestinės pakeitimų tekstas anglų kalba pateikiamas biudžeto priede. TURINYS 1 Įvadas 2 Žemės ūkis ir žuvininkystė 2.1 Pagrindiniai pasiūlyti pokyčiai 2.2 Europos žemės ūkio garantijų fondas (EŽŪGF) 2.3 EŽŪGF nepriskiriamos kitos žemės ūkio išlaidos 2.4 Tausios žvejybos partnerystės susitarimai 2.5 Nomenklatūros pakeitimai ir biudžeto pastabos 3 Skubios pabėgėlių krizės valdymo priemonės pagal Europos migracijos darbotvarkę

3.1 Įvadas 3.2 3 išlaidų kategorija. Saugumas ir pilietybė 3.3 4 išlaidų kategorija. Europos vaidmuo pasaulyje 3.4 5 išlaidų kategorija. Administravimas 4 Lėšos, mokėtinos EIF, pagal Europos strateginių investicijų fondą (ESIF) 5 Energetikos reguliavimo institucijų bendradarbiavimo agentūra (ACER) 6 Maisto ir pašarų sauga 6 Suvestinė lentelė pagal daugiametės finansinės programos išlaidų kategorijas 1Įvadas 2016 m. biudžeto projekto taisomasis raštas Nr. 2 (TR Nr. 2) susijęs su: numatomų žemės ūkio išlaidų poreikių, asignuotųjų įplaukų ir asignavimų atnaujinimu. Be to, TR Nr. 2/2016 atsižvelgiama ne tik į kintančius rinkos veiksnius, bet ir į sprendimų, priimtų žemės ūkio sektoriuje po to, kai 2015 m. gegužės mėn. buvo pateiktas 2016 m. biudžeto projektas (BP), poveikį, taip pat į kitus pasiūlymus, kurie, kaip manoma, turės didelį poveikį biudžetiniais metais. Atsižvelgus į papildomas EŽŪGF skirtas įplaukas, grynasis 2 išlaidų kategorijos rezultatas yra įsipareigojimų ir mokėjimų asignavimų sumažėjimas 477,3 mln. EUR; tausios žuvininkystės partnerystės susitarimų statuso atnaujinimu, siekiant atsižvelgti į naujausias sąmatas, kuriomis remiantis reikiamos įsipareigojimų ir mokėjimų asignavimų išlaidos yra 11 mln. EUR mažesnės, negu apskaičiuota iš pradžių; reikiamu asignavimų, skirtų skubioms pabėgėlių krizės valdymo priemonėms pagal Europos migracijos darbotvarkę, padidinimu, grindžiamu taisomojo biudžeto Nr. 7/2015 projekte pasiūlytomis priemonėmis, kaip nurodyta toliau: o3 išlaidų kategorija. Saugumas ir pilietybė. Padidinti pagalbą ekstremaliosios situacijos atveju didesnės rizikos valstybėms narėms, padidinti trijų pirmųjų su migrantų antplūdžiu susiduriančių agentūrų pajėgumus, taip pat įtraukti du 2015 m. rugsėjo mėn. priimtus sprendimus dėl perkėlimo ir poreikį vykdyti tolesnį papildomą finansavimą pagal Prieglobsčio, migracijos ir integracijos fondą (PMIF) ir Vidaus saugumo fondą (VSF). Iš viso 2016 m. pasiūlytoms priemonėms finansuoti reikia papildomų 1 380 mln. EUR įsipareigojimų asignavimų ir 778,8 mln. EUR mokėjimų asignavimų. Todėl Komisija siūlo mobilizuoti lankstumo priemonę ir 3 išlaidų kategorijai skirti 1 504,0 mln. EUR. Ši suma apima 124,0 mln. EUR, kuriuos Komisija jau pasiūlė mobilizuoti pagal lankstumo priemonę, teikdama pradinį 2016 m. biudžeto projektą; toks pasiūlymas dabar panaikintas ir pakeistas nauju, prie šio taisomojo rašto pridedamu akto projektu. o4 išlaidų kategorija. Europos vaidmuo pasaulyje. Padidinti humanitarinės pagalbos lėšas 150 mln. EUR įsipareigojimų asignavimų ir 405 mln. EUR mokėjimų asignavimų, o Europos kaimynystės priemonei skirtus mokėjimų asignavimus padidinti 210 mln. EUR. o5 išlaidų kategorija. Administravimas. 23,9 mln. EUR padidinti įsipareigojimų ir mokėjimų asignavimus, siekiant padengti atlyginimų ir komandiruočių išlaidas. 5 mln. EUR padidinti įsipareigojimų ir mokėjimų asignavimus, skirtus mokesčių įsipareigojimams Europos investicijų fondui (EIF) už naujų mažųjų ir vidutinių įmonių (MVĮ) linijos produktų įgyvendinimą pagal Europos strateginių investicijų fondą (ESIF) padengti; nedarant poveikio biudžetui, pakeisti Energetikos reguliavimo institucijų bendradarbiavimo agentūros (ACER) etatų plano struktūrą; 20,0 mln. EUR sumažinti mokėjimų asignavimus pagal Maisto ir pašarų programą.

Šių pokyčių grynasis poveikis biudžetui pagal visas išlaidų kategorijas: įsipareigojimų asignavimai padidinami 1 070,6 mln. EUR, o mokėjimų asignavimai – 914,5 mln. EUR. 2Žemės ūkis ir žuvininkystė 2.1Pagrindiniai pasiūlyti pokyčiai Šiuo taisomuoju raštu Komisija siūlo padidinti žemės ūkio išlaidas 660,7 mln. EUR, palyginti su 2016 m. BP. Didesnius poreikius daugiausia lėmė laikinų paramos priemonių, taikytų pratęsus Rusijos draudimą iš ES įvežti tam tikrus žemės ūkio produktus, taip pat kai kurių papildomų priemonių, skirtų padėti sektoriams, kuriuose susiduriama su sudėtingomis rinkos sąlygomis, ypač pieno ir kiaulienos sektoriams, finansinės pasekmės. Neįtraukus šių išskirtinių priemonių, kurių vertė – beveik 700 mln. EUR (žr. lentelę toliau), poveikio, atnaujintos EŽŪGF išlaidų sąmatos yra 37 mln. EUR mažesnės, palyginti su 2016 m. BP. Jau patvirtintos ir šiuo metu nuo 2016 m. BP Komisijos rengiamos laikinos paramos priemonės Biudžeto eilutė Priemonė Suma

(mln. EUR) Jau patvirtintos priemonės (197,3 mln. EUR), iš kurių 05 02 08 03

05 02 08 99 Išskirtinių laikinų paramos priemonių, skirtų tam tikrų vaisių ir daržovių augintojams, pratęsimas (Komisijos deleguotasis reglamentas (ES) Nr. 2015/1369) 191,0 05 02 12 02 Nugriebto pieno miltelių privatus sandėliavimas ir valstybės intervencija (Komisijos įgyvendinimo reglamentas (ES) 2015/1548 ir Komisijos deleguotasis reglamentas (ES) 2015/1549) 2,3 05 02 12 04 Sviesto privatus sandėliavimas ir valstybės intervencija (Komisijos įgyvendinimo reglamentas (ES) 2015/1548 ir Komisijos deleguotasis reglamentas (ES) 2015/1549) 4,0 Rengiamos priemonės (500,7 mln. EUR), iš kurių 05 02 12 02 Nugriebto pieno miltelių privataus sandėliavimo pratęsimas (šiuo metu rengiamas Komisijos įgyvendinimo reglamentas (ES) 2015/xx) 11,7 05 02 12 09 Pieno produktų paskirstymas greitai reaguojant į humanitarines krizes (tiesiogiai įgyvendina Komisija pagal Reglamentą (EB) Nr. 1257/96) 30,0 05 02 12 99 Laikina išskirtinė tam tikrų sūrių privataus sandėliavimo pagalbos schema (šiuo metu rengiamas Komisijos deleguotasis reglamentas (ES) 2015/xx) 10,0 05 02 12 99 Iš nacionalinių finansinių paketų skiriama laikina išskirtinė pagalba pieno gamintojams (šiuo metu rengiamas Komisijos deleguotasis reglamentas (ES) 2015/xx) 420,0 05 02 15 Privatus kiaulienos sandėliavimas (tuo atveju, kai rinkos kainų raida pateisina priemonę) 29,0 Iš viso papildomų skubių priemonių, įtrauktų į TR Nr. 2/2016, palyginti su 2016 m. BP 698,0 Kai kurios iš šių priemonių taip pat gali daryti poveikį 2017 m. išlaidoms, priklausomai nuo jų galutinių sąlygų ir deklaravimo datos, kurias valstybės narės turi nurodyti Komisijai pagal EŽŪGF pasidalijamojo valdymo principą. Be to, į pirmiau pateiktą lentelę neįtraukta 30 mln. EUR suma, kuri bus pridėta prie kito kvietimo teikti paraiškas, kuris bus paskelbtas 2016 m. pradžioje, siekiant dar labiau sustiprinti pieno ir kiaulienos produktų pardavimo skatinimo veiklą trečiosiose šalyse, kadangi finansinis poveikis bus įtrauktas 2017 m. Šios papildomos 698,0 mln. EUR vertės laikinos priemonės iš esmės priskiriamos EŽŪGF (668,0 mln. EUR), išskyrus pieno produktų paskirstymo greitai reaguojant į humanitarines krizes priemonę (30 mln. EUR). TR Nr. 2/2016 numatyti žemės ūkio išlaidoms skirti asignavimai, finansuojami pagal EŽŪGF, sudaro 42 360,3 mln. EUR, tai yra mažiau negu 2016 m. EŽŪGF išlaidoms skirtas 43 949,3 mln. EUR grynasis likutis (grynoji tarpinė viršutinė riba). Nepaisant to, kad EŽŪGF poreikiai padidėjo 630,7 mln. EUR, EŽŪGF asignavimai, palyginti su 2016 m. BP, sumažinami, nes minėtą padidėjimą jau kompensavo papildomos EŽŪGF skirtos įplaukos (+ 1 138,0 mln. EUR). Pateikiamoje lentelėje apibendrinamas TR Nr. 2/2016 poveikis visai 2 išlaidų kategorijai: (mln. EUR, suapvalinti skaičiai galiojančiomis kainomis) 2016 m. biudžeto projektas (1) Taisomasis raštas

Nr. 2/2016 2016 m. biudžeto projektas

(įsk. TR Nr. 2/2016) Įsipareigojimai Mokėjimai Įsipareigojimai Mokėjimai Įsipareigojimai Mokėjimai — Europos žemės ūkio garantijų fondas (EŽŪGF) 42 867,6 42 859,3 -507,3 -507,3 42 360,3 42 352,0 — Europos žemės ūkio fondas kaimo plėtrai (EŽŪFKP) 18 676,3 11 866,4 18 676,3 11 866,4 — Europos jūrų reikalų ir žuvininkystės fondas (EJRŽF), regioninės žuvininkystės valdymo organizacijos (RŽVO) ir tausios žvejybos partnerystės susitarimai (TŽPS), iš jų: 1 047,0 720,6 -11,0 -11,0 1 036,0 709,6 — Tausios žvejybos partnerystės susitarimai (TŽPS) — Veiklos eilutė (11 03 01) 51,1 51,1 -0,4 -0,4 50,7 50,7 — Tausios žvejybos partnerystės susitarimai (TŽPS) — Rezervas (40 02 41) 93,9 93,9 -10,6 -10,6 83,3 83,3 — Aplinka ir klimato politika („Life“) 462,8 355,3 462,8 353,3 — Pagal Komisijos prerogatyvas finansuojami veiksmai ir Komisijai suteikta konkreti kompetencija 0,3 0,8 0,3 0,8 — Bandomieji projektai ir parengiamieji veiksmai p. m. 13,1 p. m. 13,1 — Decentralizuotos agentūros 50,3 50,3 50,3 50,3 — Kitos išlaidos pagal 2 išlaidų kategoriją 0,0 0,0 30,0 30,0 30,0 30,0 Iš viso 63 104,4 55 865,9 -488,3 -488,3 62 616,1 55 377,6 Viršutinė riba 64 262,0 64 262,0 Marža 1 157,6 +488,3 1 645,9 iš jų EŽŪGF 42 867,6 42 859,3 -507,3 -507,3 42 360,3 42 352,0 EŽŪGF tarpinė viršutinė riba (po 2014–2020 m. DFP techninio patikslinimo) (2) 43 950,0 43 950,0 EŽŪGF išlaidoms skiriamas grynasis likutis (3) 43 949,3 43 949,3 EŽŪGF marža 1 081,7 +507,3 1 588,9 (1) 2016 m. biudžeto projektas apima TR Nr. 1/2016. (2) Susijusios sumos suapvalinamos milijonais EUR. (3) EŽŪGF išlaidoms skiriamas grynasis likutis, nustatytas Komisijos įgyvendinimo reglamento (ES) Nr. 367/2014 su paskutiniais pakeitimais, padarytais Komisijos įgyvendinimo reglamentu (ES) Nr. 2015/141, priede. EŽŪGF tarpinė marža yra apskaičiuota pagal šias sumas. Taigi, bendra 2 išlaidų kategorijai 2016 m. prašomų asignavimų suma yra 62 616,1 mln. EUR. Taip susidaro 1 645,9 mln. EUR įsipareigojimų asignavimų, nesiekiančių atitinkamos DFP nustatytos viršutinės ribos, marža. Dėl šiame taisomajame rašte siūlomų pakeitimų, palyginti su 2016 m. BP, marža padidinama 488,3 mln. EUR, iš kurių 477,3 mln. EUR iš 05 antraštinės dalies (Žemės ūkis) ir 11 mln. EUR iš tausios žvejybos partnerystės susitarimų (TŽPS) 11 antraštinėje dalyje (Jūrų reikalai ir žuvininkystė). TR Nr. 2/2016 mokėjimų asignavimai patikslinti ta pačia suma, kaip įsipareigojimų asignavimai. 2.2Europos žemės ūkio garantijų fondas (EŽŪGF) 2.2.1.Apžvalga TR Nr. 2/2016 tikslas – atnaujinti žemės ūkio išlaidų sąmatas, remiantis naujausiais ekonominiais duomenimis ir teisės aktais. Iki rugsėjo mėn. pabaigos Komisija jau yra gavusi pirmuosius 2015 m. žemės ūkio rinkų gamybos masto ir perspektyvų rodiklius, kuriais remiantis atnaujinamos 2016 m. biudžeto poreikių sąmatos. Šiame TR Nr. 2/2016 atsižvelgiama ne tik į rinkos veiksnius, bet ir į jau priimtų arba šiuo metu rengiamų teisėkūros sprendimų poveikį žemės ūkio sektoriui nuo tada, kai 2015 m. gegužės mėn. pabaigoje buvo parengtas 2016 m. BP. Tai ypač susiję su Komisijos deleguotaisiais ir įgyvendinimo aktais dėl laikinų paramos priemonių, taikytų Rusijai pratęsus draudimą iš ES įvežti tam tikrus žemės ūkio produktus, skirtų vaisiams ir daržovėms bei pieno produktams, taip pat skirtų padėti tam tikriems sektoriams, ypač pieno ir kiaulienos, kuriuose susiduriama su sudėtingomis rinkos sąlygomis. Apskritai 2016 m. EŽŪGF poreikiai (atsižvelgus į EŽŪGF nuostatas, susijusias su finansine drausme) šiuo metu yra 45 200,3 mln. EUR, palyginti su 44 569,6 mln. EUR 2016 m. BP (+ 630,7 mln. EUR). Šį padidėjimą daugiausia lėmė laikinos paramos priemonės, įtrauktos į biudžeto 05 02 skyrių Žemės ūkio sektoriaus konkurencingumo didinimas intervencijos žemės ūkio rinkose priemonėmis, kurios iš viso sudaro 668,0 mln. EUR. Vis dėlto šiek tiek sumažinta lėšų oficialios rinkos priemonėms (-10,0 mln. EUR), pvz., 05 03 skyriui Tiesioginės išmokos, skirtos ūkio pajamoms didinti, ūkio pajamų skirtumams mažinti ir aplinkos bei klimato tikslams siekti (-12,6 mln. EUR) ir 05 07 skyriui Iš Europos žemės ūkio garantijų fondo (EŽŪGF) padengiamų žemės ūkio išlaidų auditas (-15 mln. EUR), šis sumažinimas taip pat įtrauktas į TR Nr. 2/2016. Numatoma 2016 m. asignuotųjų įplaukų suma padidinta nuo 1 702 mln. EUR 2016 m. BP iki 2 840 mln. EUR (+1 138 mln. EUR). Šį padidinimą lemia didesnės įplaukos iš papildomo pieno mokesčio (+369 mln. EUR), remiantis valstybių narių pranešimais apie paskutinių pieno kvotos metų (2014–2015) referencinių kiekių viršijimą, ir atnaujintos sąskaitų patvirtinimo sprendimų (+25 mln. EUR) ir pažeidimų (-6 mln. EUR) sumų sąmatos. Be to, į TR Nr. 2/2016 įtrauktas tikėtinas asignuotųjų įplaukų perkėlimas iš 2015 į 2016 m. (+750 mln. EUR). Šis perkėlimas nebuvo įtrauktas į 2016 m. BP, nes tuo metu buvo per anksti daryti tvirtą prielaidą dėl EŽŪGF vykdymo 2015 m. Be to, kadangi 2015 m. žemės ūkio sektoriaus krizių rezervo lėšų (433 mln. EUR) nebus pareikalauta, nepanaudoti asignavimai bus perkelti į kompensacijas ūkininkams, atsižvelgiant į 2016 m. finansinę drausmę.

Dėl šio atnaujinto lėšų paskirstymo EŽŪGF poreikiams 2016 m. patenkinti reikės 42 360,3 mln. EUR įsipareigojimų asignavimų, įskaitant 441,6 mln. EUR sumą Žemės ūkio sektoriaus krizių rezervui. Kaip ir 2016 m. BP, ši bendra suma yra mažesnė nei 43 949,3 mln. EUR EŽŪGF grynoji tarpinė viršutinė riba. Tai reiškia, kad finansinės drausmės mechanizmas bus taikomas tik 2016 m. žemės ūkio sektoriaus krizių rezervui nustatyti. 2.2.2.Išsamios pastabos 05 02 — Žemės ūkio sektoriaus konkurencingumo didinimas intervencijos žemės ūkio rinkose priemonėmis (+458,3 mln. EUR asignavimų) (mln. EUR, suapvalinti skaičiai galiojančiomis kainomis) Intervencijos žemės ūkio rinkose 2016 m. biudžeto projektas Taisomasis raštas

Nr. 2/2016 2016 m. biudžeto projektas

(įsk. TR Nr. 2/2016) Poreikiai 2 614,7 +658,3 3 273,0 - Numatomos asignuotosios įplaukos, turimos 2016 m. 400,0 +200,0 600,0 Prašomi asignavimai 2 214,7 +458,3 2 673,0 Palyginti su 2016 m. BP, su žemės ūkio rinkų intervencijos priemonėmis susiję poreikiai iš viso padidėjo 658,3 mln. EUR. Kadangi asignuotosios įplaukos, kurias planuojama skirti 05 02 skyriui (600,0 mln. EUR), yra 200 mln. EUR didesnės, palyginti su 2016 m. BP, TR Nr. 2/2016 prašomi asignavimai padidėja 458,3 mln. EUR. Pagrindiniai pakeitimai išdėstyti toliau. Vaisių ir daržovių sektoriuje apskaičiuoti gamintojų organizacijų veiklos lėšų poreikiai (05 02 08 03 biudžeto punktas) yra didesni (+111,0 mln. EUR), nei numatyta 2016 m. BP. Atnaujinus faktinio priemonių įgyvendinimo vertinimą ir šiek tiek patikslinus jų metinių nacionalinių planų duomenis, taip pat atsižvelgus į apskaičiuotą galimo dalinio kai kurių valstybių narių suteiktos nacionalinės finansinės pagalbos kompensavimo iš ES biudžeto finansinį poveikį, atliktas tik nedidelis patikslinimas (-2,7 mln. EUR). Didžiausias skirtumas (+113,7 mln. EUR) atitinka laikinų krizių priemonių (vaisių ir daržovių pašalinimas iš rinkos paskirstant juos nemokamai ir kitai paskirčiai, derliaus nenuėmimas ir neprinokusio derliaus nuėmimo priemonės, taip pat sustiprintos skatinimo priemonės), kurių kartu su savo įprastiniais planais ėmėsi gamintojų organizacijos, pratęsimo finansinį poveikį. Apskaičiuota, kad dar reikės 77,3 mln. EUR tokioms pačioms krizės priemonėms, kurias įgyvendina tokioms pripažintoms gamintojų organizacijoms nepriklausantys gamintojai ir kurios bus finansuojamos pagal 05 02 08 99 biudžeto punktą (Kitos priemonės (vaisiai ir daržovės)). Apskaičiuota, kad šio pratęsimo finansinis poveikis iš viso sieks 191 mln. EUR. Be to, TR Nr. 2/2016 siūloma šiek tiek sumažinti (-10 mln. EUR) pagalbą gamintojų grupių preliminariam pripažinimui (05 02 08 11 biudžeto punktas), remiantis naujausia 2015 m. preliminaraus vykdymo informacija. 05 02 09 08 biudžeto punkto vyno sektoriaus asignavimus, skirtus nacionalinėms paramos programoms finansuoti, siūloma sumažinti 8 mln. EUR, o asignavimus, skirtus 05 02 10 01 biudžeto punkto žemės ūkio produktų pardavimo skatinimo priemonėms taikyti, padidinti 6 mln. EUR, atsižvelgiant į naujausius abiejų priemonių vykdymo rodiklius. Kalbant apie skatinimo priemones, į 2016 m. BP jau įtraukta 13,5 mln. EUR suma, remiantis apskaičiuotu specialaus kvietimo teikti paraiškas, kurį Komisija jau paskelbė 2015 m., siekdama skatinti eksporto perorientavimą užsidarius Rusijos rinkai, finansiniu poveikiu 2016 m. Numatyta toliau stiprinti skatinimo veiklą kitose trečiosiose šalyse, ypač atsižvelgiant į dabartinę padėtį pieno ir kiaulienos rinkoje, tačiau papildomos 30 mln. EUR sumos, kuri bus įtraukta į kitą kvietimą teikti paraiškas, kuris bus paskelbtas 2016 m. pradžioje, finansinis poveikis bus įtrauktas į biudžetą ne anksčiau kaip 2017 m. (kompensuojamos išlaidos, kurias faktiškai patyrė valstybės narės, įgyvendinusios atskirus projektus). Dėl kitų augalų produktų ir (arba) priemonių (05 02 11 biudžeto straipsnis), TR Nr. 2/2016 atnaujinamos POSEI regionų viršutinių ribų naudojimo sąmatos, t. y. šiek tiek padidinami asignavimai (+1,0 mln. EUR), skirti rinkos rėmimo priemonėms, finansuojamoms pagal 05 02 11 04 biudžeto punktą. Didžiausias TR Nr. 2/2016 siūlomas pakeitimas, skirtas žemės ūkio priemonėms, yra susijęs su pienu ir pieno produktais (05 02 12 biudžeto straipsnis) – siūloma padidinti asignavimus 478 mln. EUR, iš kurių 30 mln. EUR numatyta ES pieno produktų paskirstymui, įgyvendinant ES humanitarinės pagalbos misijas trečiosiose šalyse (žr. 2.3 skirsnį). Visi papildomi poreikiai yra susiję su papildomomis išskirtinėmis priemonėmis, kuriomis remiamas šis sektorius; jį kartu su vaisių bei daržovių ir kiaulienos sektoriais labiausiai paveikė Rusijos draudimas importui iš ES. Be to, ES per pirmuosius mėnesius po pieno kvotų sistemos galiojimo pabaigos (2015 m. kovo mėn. pabaigoje) smarkiai išaugus gamybai ir sumažėjus paklausai pasaulio rinkose, šiuo metu daromas spaudimas gamintojų kainoms. Dalis papildomų asignavimų (+28 mln. EUR) skirta sandėliavimo veiklai tęsti ir stiprinti, iš jų +14 mln. EUR skirta nugriebto pieno miltelių sandėliavimo priemonėms pagal 05 02 12 02 biudžeto punktą, +4 mln. EUR skirta sviestui sandėliuoti pagal 05 02 12 04 punktą ir +10 mln. EUR – sūriui pagal 05 02 12 99 biudžeto punktą. Didžiausią sumą (+420 mln. EUR) siūloma skirti laikinai išskirtinei pagalbai – vienkartiniams finansavimo paketams – teikti; valstybės narės galės pakankamai lanksčiai skirti paramą tiems ūkininkams, kurie patiria daugiausia sunkumų. Komisija siūlo padidinti 05 02 15 biudžeto straipsnio (Kiauliena, kiaušiniai ir paukštiena, bitininkystė ir kiti gyvūninės kilmės produktai) asignavimus 33 mln. EUR. Nedidelė 1 mln. EUR suma skiriama bitininkystei (05 02 15 06 biudžeto punktas), siekiant dar labiau pagerinti nacionalinių programų įgyvendinimą. Dar reikia papildomų 3 mln. EUR, siekiant padengti 05 02 15 02 biudžeto punkto likutinius mokėjimus pagal privataus kiaulienos sandėliavimo schemą, kuri buvo taikoma kelias savaites 2015 m. pavasarį. TR Nr. 2/2016 taip pat siūloma dar skirti 29 mln. EUR privačiam kiaulienos sandėliavimui, jeigu dėl rinkos kainų pokyčių reikėtų pradėti taikyti naują schemą. 05 03 — Tiesioginės išmokos, skirtos ūkio pajamoms didinti, ūkio pajamų skirtumams mažinti ir aplinkos bei klimato tikslams siekti (-950,6 mln. EUR asignavimų) (mln. EUR, suapvalinti skaičiai galiojančiomis kainomis) Tiesioginės išmokos 2016 m. biudžeto projektas Taisomasis raštas

Nr. 2/2016 2016 m. biudžeto projektas

(įsk. TR Nr. 2/2016) Po finansinės drausmės taikymo (įskaitant asignavimus Žemės ūkio sektoriaus krizių rezervui) Poreikiai 41 838,3 -12,6 41 825,7 - Numatomos asignuotosios įplaukos, turimos 2016 m. 1 302,0 +938,0 2 240,0 Prašomi asignavimai 40 536,3 -950,6 39 585,7 Palyginti su 2016 m. BP, 05 03 skyriui prašomi asignavimai sumažinti 950,6 mln. EUR. Šį pokytį daugiausia lėmė didesnės asignuotosios įplaukos pagal 05 03 01 10 punktą Bazinės išmokos sistema (BIS), kurio numatomi poreikiai, palyginti su 2016 m. BP, nepakito. Nedidelis poreikių sumažinimas (-12,6 mln. EUR) yra keleto kitų biudžeto punktų kelių nedidelių pokyčių grynasis poveikis, parodantis atnaujintas biudžeto sąmatas: -18,0 mln. EUR 05 03 01 01 punktui Bendrosios išmokos schema, +1,0 mln. EUR 05 03 01 02 punktui Vienkartinių išmokų už plotą schema, +6,0 mln. EUR 05 03 02 40 punktui Specialioji išmoka už medvilnę, -1,0 mln. EUR 05 03 02 60 punktui Savanoriškos susietosios paramos sistema ir -0,6 mln. EUR 05 03 02 99 punktui Kita (tiesioginės išmokos). 05 07 Iš Europos žemės ūkio garantijų fondo (EŽŪGF) padengiamų žemės ūkio išlaidų auditas (-15,0 mln. EUR asignavimų) (mln. EUR, suapvalinti skaičiai galiojančiomis kainomis) Žemės ūkio išlaidų auditas 2016 m. biudžeto projektas Taisomasis raštas

Nr. 2/2016 2016 m. biudžeto projektas

(įsk. TR Nr. 2/2016) 05 07 01 06 — Po sprendimų dėl ankstesnių metų sąskaitų, susijusių su bendro valdymo išlaidomis iš EŽŪOGF Garantijų skyriaus (ankstesnės priemonės) ir EŽŪGF, patvirtinimo valstybėms narėms taikomų finansinių pataisų išlaidos 35,0 -15,0 20,0 Iš viso 35,0 -15,0 20,0 05 07 01 06 biudžeto straipsniui Po sprendimų dėl sąskaitų patvirtinimo valstybėms narėms taikomos finansinės pataisos skirtus asignavimus galima sumažinti 15,0 mln. EUR, atsižvelgiant į atnaujintas biudžeto sąmatas ir į 2015 m. preliminarų vykdymą. 2.3EŽŪGF nepriskiriamos kitos žemės ūkio išlaidos Taikant neatidėliotinas priemones, kuriomis siekiama atkurti rinkos pusiausvyrą ES pieno sektoriuje, 30 mln. EUR suma bus skirta ES kilmės pieno produktams paskirstyti teikiant ES humanitarinę pagalbą trečiosioms šalims. Ši priemonė, kuri laikoma išimtine ir vienkartine, bus įgyvendinama kartu su tarptautinėmis organizacijomis, veikiančiomis humanitarinės pagalbos srityje. Suma bus finansuojama pagal 05 antraštinės dalies (išskyrus EŽŪGF) naują pasiūlytą 05 02 12 09 biudžeto punktą Pieno produktų paskirstymas skubiai reaguojant į humanitarines krizes. Komisija įgyvendins šią priemonę pagal 1996 m. birželio 20 d. Tarybos reglamentą (EB) Nr. 1257/96 dėl humanitarinės pagalbos. 2.4Tausios žvejybos partnerystės susitarimai

Kaip numatyta Tarpinstitucinio susitarimo II dalies C punkte, Komisija išnagrinėjo naujausią turimą informaciją apie tausios žvejybos partnerystės susitarimus. Siekdama atsižvelgti į naujausią žinomą padėtį, susijusią su finansiniu įnašu, mokėtinu už galiojančius susitarimus ir susitarimus, dėl kurių vyksta derybos, bei atsižvelgdama į apskaičiuotas asignuotąsias įplaukas, Komisija siūlo sumažinti 11 03 01 biudžeto straipsnio Trečiųjų šalių vandenyse Sąjungos žvejybos laivais vykdomos žvejybos veiklos valdymo pagrindo nustatymas ir 40 02 41 rezervų straipsnio įsipareigojimų ir mokėjimų asignavimus atitinkamai 0,4 mln. EUR ir 10,6 mln. EUR sumomis. Kadangi daugumos susitarimų finansiniai įnašai per tam tikrą laikotarpį nesikeičia, Komisija ketina perskirstyti 11,0 mln. EUR įsipareigojimų ir mokėjimų asignavimų per 2018–2020 m. laikotarpį. Taip bus užtikrintas stabilus lygis, palyginti su 2014–2020 m. DFP numatyta mažėjimo tendencija. (mln. EUR, suapvalinti skaičiai galiojančiomis kainomis) Tausios žvejybos partnerystės susitarimai 2016 m. biudžeto projektas Taisomasis raštas

Nr. 2/2016 2016 m. biudžeto projektas

(įsk. TR Nr. 2/2016) Įsipareigojimai Mokėjimai Įsipareigojimai Mokėjimai Įsipareigojimai Mokėjimai Veiklos eilutė (11 03 01) 51,1 51,1 -0,4 -0,4 50,7 50,7 Rezervas (40 02 41) 93,9 93,9 -10,6 -10,6 83,3 83,3 Iš viso 145,0 145,0 -11,0 -11,0 134,0 134,0 2.5Nomenklatūros pakeitimai ir biudžeto pastabos Toliau pateikiamoje lentelėje apibendrinami nomenklatūros pakeitimai ir kelių 2 išlaidų kategorijos skyrių, straipsnių ir punktų biudžeto pastabų pakeitimai. Išlaidų kategorija Paaiškinimas Išlaidos 05 02 Intervencijos žemės ūkio rinkose Atnaujinti duomenys apie asignuotąsias įplaukas 05 02 12 09 Pieno produktų paskirstymas skubiai reaguojant į humanitarines krizes Naujo punkto, skirto su pieno sektoriumi susijusioms neatidėliotinoms priemonėms finansuoti, sukūrimas 05 03 Tiesioginės išmokos, skirtos ūkio pajamoms didinti, ūkio pajamų skirtumams mažinti ir aplinkos bei klimato tikslams siekti Atnaujinti duomenys apie asignuotąsias įplaukas 11 03 01 Tausios žvejybos partnerystės susitarimai Biudžeto pastabų pakeitimas: lentelė Įplaukos 6 7 0 1 EŽŪGF sąskaitų patikrinimas – Asignuotosios įplaukos Atnaujinti duomenys apie asignuotąsias įplaukas 6 7 0 2 EŽŪGF pažeidimai – Asignuotosios įplaukos Atnaujinti duomenys apie asignuotąsias įplaukas 6 7 0 3 Papildomas pieno gamintojų mokestis – Asignuotosios įplaukos Atnaujinti duomenys apie asignuotąsias įplaukas 3Skubios pabėgėlių krizės valdymo priemonės pagal Europos migracijos darbotvarkę 3.1Įvadas 2015 m. rugsėjo 23 d. Komisija pateikė Komunikatą Europos Parlamentui, Europos Vadovų Tarybai ir Tarybai – Pabėgėlių krizės valdymas: skubios operatyvinės, biudžeto ir teisinės priemonės pagal Europos migracijos darbotvarkę. Šiame komunikate nurodyta keletas prioritetinių veiksmų, kurių reikėtų imtis per ateinančius šešis mėnesius, taip pat atliktini 2015 m. biudžeto ir 2016 m. biudžeto projekto pakeitimai. 2015 m. rugsėjo 30 d. Komisija priėmė taisomojo biudžeto Nr. 7/2015 projektą, į kurį įtraukti šie 2015 m. biudžeto pakeitimai: pagal 3 išlaidų kategoriją „Pilietybė ir saugumas“: papildoma pagalba ekstremaliosios situacijos atveju pagal Prieglobsčio, migracijos ir integracijos fondą (PMIF) ir Vidaus saugumo fondą (VSF) – iš viso 100 mln. EUR įsipareigojimų asignavimų suma; etatų skaičiaus padidinimas FRONTEX (+60 etatų), Europos prieglobsčio paramos biurui (+30) ir Europolui (+30), siekiant padidinti jų vietos pajėgumus; pagal 4 išlaidų kategoriją „Europos vaidmuo pasaulyje“: papildomas finansavimas, skirtas Europos kaimynystės priemonei (300 mln. EUR įsipareigojimų asignavimų), ir mokėjimų asignavimų, skirtų humanitarinei pagalbai, padidinimas 55,7 mln. EUR perskirstant išteklius. Be to, Komisija kartu paprašė (DEC 32/2015) perkelti 175 mln. EUR įsipareigojimų asignavimų iš Neatidėliotinos pagalbos rezervo (NPR), kad galėtų teikti humanitarinę pagalbą šalims, kurios priima nuo konflikto Sirijoje bėgančius perkeltuosius asmenis. Šis 2016 m. biudžeto projekto taisomasis raštas yra pagrįstas taisomojo biudžeto Nr. 7/2015 projekte jau pasiūlytomis priemonėmis ir jas išplečia, kiek tai susiję su pagalba ekstremaliosios situacijos atveju ir agentūromis. Be to, į jį įtraukta 2016 m. biudžeto parama, susijusi su priimtais sprendimais dėl 160 000 asmenų perkėlimo iš Italijos ir Graikijos. Į pradinį biudžeto projektą jau buvo įtraukti asignavimai, skirti 40 000 iš šių 160 000 asmenų. Siekiant pagerinti priėmimo ir prieglobsčio sistemas valstybėse narėse, į kurias plūsta precedento neturintys didžiuliai migrantų srautai ir kuriose smarkiai išaugo prieglobsčio prašymų, siūloma papildyti PMIF ir VSF finansavimą. Pagal 4 išlaidų kategoriją Komisija siūlo padidinti humanitarinei pagalbai ir Europos kaimynystės priemonei (EKP) skirtą paramą. Galiausiai, kad sustiprintų pasienio tarnybų pajėgas, skirtas reaguoti į pabėgėlių krizę, Komisija prašo padidinti administracinius asignavimus pagal atlyginimams ir komandiruotėms skirtą išlaidų kategoriją. 3.23 išlaidų kategorija. Saugumas ir pilietybė Šiuo 2016 m. taisomuoju raštu siūlomos toliau nurodytos papildomos priemonės. 1.Pagalba ekstremaliosios situacijos atveju. Remiantis prašymu 2015 m. skirti papildomą pagalbą ekstremaliosios situacijos atveju, kaip nurodyta TB Nr. 7/2015 projekte (100 mln. EUR), 2016 m. siūloma skirti papildomai lėšų pagal PMIF (60 mln. EUR) ir VSF (34 mln. EUR). Papildoma suma pirmiausia bus panaudota jau gautiems ir per metus gautiniems prašymams patenkinti. Be to, Komisija galės suformuoti suderintą požiūrį su Italija ir Graikija ir taikyti struktūrizuotus prašymus ekstremaliosios situacijos atveju, siekiant padėti įgyvendinti migrantų paramos grupių veiklą ir perkėlimo schemas, taip pat atlaikyti didėjantį migrantų antplūdį.



Norint skirti papildomą pagalbą ekstremaliosios situacijos atveju 2015 ir 2016 m. (atitinkamai 100 mln. EUR ir 94 mln. EUR įsipareigojimų asignavimų), 2016 m. reikia skirti 80 % išankstinio finansavimo arba 155,2 mln. EUR mokėjimų asignavimų. 2.Agentūros. ES agentūros, dirbančios su migracija susijusiose srityse, turi padidinti savo pajėgumus, nes šiuo metu jų prašoma būti gerokai aktyvesnėmis, nei buvo numatyta iš pradžių. Todėl Komisija siūlo išlaikyti TB Nr. 7/2015 projekte siūlomą padidintą trijų pagrindinių ES agentūrų (FRONTEX, EASO ir Europolo) personalo skaičių, taip pat stiprinti FRONTEX operatyvinius pajėgumus grąžinimo ir bendradarbiavimo „karštuosiuose taškuose“ srityse. a.Žmogiškieji ištekliai. TB Nr. 7/2015 projekte siūloma didinti trijų pagrindinių ES agentūrų žmogiškuosius išteklius 120 papildomų etatų, iš kurių 60 skirta FRONTEX, 30 – EASO ir 30 – Europolui. 2016 m. siūloma išlaikyti 120 papildomų etatų, kurie bus finansuojami visus metus (12 mėnesių). Šiuo tikslu reikia 15,6 mln. EUR įsipareigojimų ir mokėjimų asignavimų.

b.Veikla. FRONTEX operatyvinius pajėgumus grąžinimo ir bendradarbiavimo „karštųjų taškų“ srityse siūloma padidinti 70 mln. EUR įsipareigojimų ir mokėjimų asignavimų: I.Grąžinimas. 50 mln. EUR, siekiant padėti grąžinti 20 000 papildomų asmenų, kurie neatitinka tarptautinės apsaugos kriterijų, įskaitant papildomas priemones, pavyzdžiui, mokymą ir gebėjimų stiprinimą, sutelkiant dėmesį į kliūtis, poreikius ir kitus veiksnius, kurie svarbūs, norint greičiau sėkmingai grąžinti minėtus asmenis. II.„Karštieji taškai“. 20 mln. EUR, siekiant veiksmingiau įgyvendinti „karštųjų taškų“ koncepciją, ypač vykdant operatyvinę veiklą, pvz.: a) įrengti mobilius biurus „karštuosiuose taškuose“ ir atvykimo vietose; b) užtikrinti gerą skaitmeninių (pirštų atspaudų) duomenų perdavimo ryšį ir c) padengti Regioninės darbo grupės išlaidas, susijusias su logistika ir įranga, siekiant sustiprinti identifikavimo pajėgumus, kad būtų greičiau registruojami naujai atvykę migrantai. 3.Perkėlimas Europos Sąjungoje. 2015 m. rugsėjo 14 ir 21 d. Taryba priėmė du sprendimus dėl perkėlimo, apimančius atitinkamai 40 000 ir 120 000 asmenų. Siekdama padėti įtraukti naujas nuostatas į nacionalines programas, Komisija siūlo suderinti įsipareigojimų asignavimus, skirtus pirmajam sprendimui dėl perkėlimo, su antruoju sprendimu, kaip išdėstyta toliau: a.Antrasis perkėlimo paketas (120 000 asmenų). Norint įgyvendinti sprendimą perkelti 120 000 asmenų iš Italijos ir Graikijos, iš viso reikalinga 780 mln. EUR suma, kuri turi būti įtraukta į šį taisomąjį raštą, siekiant padengti perkėlimo ir perdavimo išlaidas: I.Perkėlimas Europos Sąjungoje. Priimančiosios valstybės narės turi teisę gauti vienkartinę 6 000 EUR išmoką už kiekvieną asmenį, kuris bus perkeltas į kitą vietą. Todėl finansinis poveikis siekia 720 mln. EUR (120 000 x 6 000 EUR). II.Perdavimas. Italija ir Graikija gaus vienkartinę 500 EUR išmoką už kiekvieną asmenį, kad galėtų padengti perdavimo išlaidas. Šiuo tikslu reikalinga 60 mln. EUR suma (120 000 x 6 500 EUR). Pritaikius konkrečią 50 % išankstinio finansavimo normą, priimančiosios valstybės narės bus aprūpintos grynaisiais pinigais, kad galėtų iš karto imtis perkėlimo veiksmų. Todėl 2016 m. reikalinga 390 mln. EUR mokėjimų asignavimų suma. b.Pirmasis perkėlimo paketas (40 000 asmenų). Dėl pirmojo perkėlimo paketo suderinimo su antruoju 2016 m. įsipareigojimų asignavimai padidėja 110 mln. EUR, o mokėjimų asignavimai – 9,9 mln. EUR: I.Pirminis pasiūlymas (gegužės mėn.). Į 2015 m. gegužės 27 d. Komisijos pasiūlymą įtraukta vienkartinė 6 000 EUR išmoka už kiekvieną asmenį, kuris bus perkeltas į kitą vietą. Tačiau vienkartinės išmokos, skirtos Italijos ir Graikijos perdavimo išlaidoms padengti, iš pradžių nebuvo numatyta. Finansinis gegužės mėn. pasiūlymo poveikis siekia 240 mln. EUR (120 000 x 6 000 EUR). Tuo metu atitinkamus įsipareigojimų asignavimus buvo planuojama atlikti per 24 mėnesių laikotarpį, iš kurių 12 mln. EUR 2015 m., 150 mln. EUR 2016 m. ir 78 mln. EUR 2017 m. II.Suderinimas. Siekiant suderinti dvi perkėlimo programas, 2016 m. reikia papildomų 110 mln. EUR įsipareigojimų asignavimų: 90 mln. EUR, kurie iš pradžių nebuvo numatyti 2016 m., ir 20 mln. EUR, siekiant skirti Italijai ir Graikijai vienkartinę 500 EUR išmoką už kiekvieną asmenį, kad būtų galima padengti perdavimo išlaidas (40 000 x 500 EUR). Bendras poveikis 2016 m. biudžetui būtų 260 mln. EUR įsipareigojimų asignavimų, iš kurių 150 mln. EUR jau buvo pasiūlyta biudžeto projekte.



Pirmojo perkėlimo paketo mokėjimų asignavimai yra pagrįsti įprastomis išankstinio finansavimo normomis, nustatytomis vadinamajame horizontaliajame Reglamente (ES) Nr. 514/2014, kuriuo nustatomos PMIF ir VSF bendrosios nuostatos, t. y. 5 % metinio išankstinio finansavimo normos ir 4 % pradinio išankstinio finansavimo. Todėl norint papildyti įsipareigojimų asignavimus (+110 mln. EUR 2016 m.), reikės papildomų 9,9 mln. EUR mokėjimų asignavimų. 4.Papildomos PMIF ir VSF lėšos be pagalbos ekstremaliosios situacijos atveju. Galiausiai siūloma papildyti PMIF-Prieglobstis (+190 mln. EUR), PMIF-Grąžinimas (+38 mln. EUR) ir PMIF-Sienos (+82,4 mln. EUR) finansavimą. Padidinus šias lėšas bus galima sustiprinti valstybių narių, kurios susiduria su precedento neturinčiais didžiuliais migrantų srautais ir kuriose smarkiai padaugėjo prieglobsčio prašymų, priėmimo ir prieglobsčio sistemas ir tenkinti skubius konkrečius poreikius, atsiradusius dėl išskirtinio migracijos spaudimo, dėl kurio reikia imtis neatidėliotinų veiksmų prie išorės sienų. a.PMIF. Papildomą finansavimą pagal PMIF valstybės narės taip pat panaudos vykdydamos daugiau vidutinės trukmės struktūrinių veiksmų, susijusių su priėmimo, apgyvendinimo ir prieglobsčio sistemomis, taip pat didindamos su grąžinimu susijusius pajėgumus. b.VSF. Papildomas finansavimas pagal VSF taip pat padės gerinti pirmojo priėmimo veiklą, pvz., tapatybės nustatymą, pirmąją medicininę pagalbą, įrangos pirkimą, susijusį su pasienio kontrole, ir migrantų pervežimą atliekant patikrinimą. Papildomi 310,4 mln. EUR įsipareigojimų asignavimų padidins 2016 m. reikalingus mokėjimų asignavimus 138,1 mln. EUR suma. Tai suteikia galimybę lanksčiai teikti papildomą finansavimą, kad ekstremaliųjų situacijų, kurios gali susidaryti 2016 m., atveju būtų galima tinkamai reaguoti. Iš viso 2016 m. pasiūlytoms pirmiau nurodytoms priemonėms finansuoti reikia papildomų 1 380 mln. EUR įsipareigojimų asignavimų ir 778,8 mln. EUR mokėjimų asignavimų. Lentelėje pateikiamas atitinkamas suskirstymas pagal biudžeto eilutes. Biudžeto eilutė Pavadinimas Įsipareigojimų asignavimai Mokėjimų asignavimai 18 02 01 Sienų valdymo ir bendros vizų politikos siekiant palengvinti teisėtą keliavimą rėmimas 116 400 000 79 868 000 18 02 03 Europos operatyvaus bendradarbiavimo prie išorės sienų valdymo agentūra (FRONTEX) 77 800 000 77 800 000 18 02 04 Europos policijos biuras (Europolas) 3 900 000 3 900 000 18 03 01 01 Bendros Europos prieglobsčio sistemos stiprinimas ir plėtojimas ir valstybių narių solidarumo ir atsakomybės pasidalijimo stiprinimas 1 140 000 000 596 450 000 18 03 01 02 Teisėtos migracijos į Sąjungą rėmimas, veiksmingos trečiųjų šalių piliečių integracijos skatinimas ir teisingų ir veiksmingų grąžinimo strategijų stiprinimas 38 000 000 16 910 000 18 03 02 Europos prieglobsčio paramos biuras 3 900 000 3 900 000 Iš viso 1 380 000 000 778 828 000 Atsižvelgiant į tai, kad per pastaruosius mėnesius migracijos ir vidaus reikalų politikos srities veikla buvo vykdoma didelės įtampos sąlygomis, taip pat į tai, kad artimiausiu metu numatomi dideli poreikiai, galimybių perskirstyti lėšas pagal šią išlaidų kategoriją nėra. Todėl Komisija siūlo mobilizuoti lankstumo priemonę ir skirti 1 504,0 mln. EUR pagal 3 išlaidų kategoriją (,,Saugumas ir pilietybė“), kad būtų galima finansuoti skubias pabėgėlių krizės valdymo priemones pagal 2016 m. Europos migracijos darbotvarkę. Mobilizuoti lankstumo priemonę siūloma atskirame teisės akte, kuriuo panaikinamas prie pradinio 2016 m. biudžeto projekto pridėtas pasiūlymas mobilizuoti lankstumo priemonę tuo pačiu tikslu. 3.34 išlaidų kategorija. Europos vaidmuo pasaulyje Kadangi skubiai išspręsti dabartinio konflikto nepavyks, dėl Sirijos krizės 2016 m. ir toliau bus didžiulių poreikių ne tik pačioje šalyje, bet ir visame regione. Atsižvelgiant į tai, kad kol kas vidutiniškai patenkinama 38 % poreikių, didžioji dalis Jungtinių Tautų prašymų tebėra nepakankamai finansuojami. Dėl šio trūkumo JT Pasaulio maisto programa, kitos JT agentūros ir kitos tarptautinės humanitarinės organizacijos pastaraisiais mėnesiais mažino pagalbos teikimą.

Siekdama sumažinti didėjantį atotrūkį tarp poreikių ir turimų lėšų, Komisija siūlo aktyviau reaguoti į šią krizę, 2016 m. biudžete padidindama humanitarinę pagalbą papildoma 150 mln. EUR įsipareigojimų asignavimų suma, palyginti su pradiniu biudžeto projektu. Prašomas padidinimas bus papildytas atskiru pasiūlymu mobilizuoti Neatidėliotinos pagalbos rezervą, kuris turi būti pateiktas 2016 m. pradžioje, kad humanitarinei pagalbai skirti įsipareigojimų asignavimai būtų 300 mln. EUR didesni nei pradiniame biudžeto projekte. Taip pat reikalinga 405 mln. EUR mokėjimų asignavimų suma, kurią sudaro: 105 mln. EUR suma, atitinkanti likutį, kuris turi būti išmokėtas 2016 m. dėl prašymo 2015 m. pabaigoje iš Neatidėliotinos pagalbos rezervo perkelti 175 mln. EUR įsipareigojimų asignavimų (DEC 32/2015), ir 300 mln. EUR suma, atitinkanti 2016 m. įsipareigojimų asignavimų padidinimo sumą (įskaitant paskelbtą prašymą 2016 m. pradžioje perkelti 150 mln. EUR). Lėšos bus naudojamos siekiant patenkinti skubiausius svarbiausius poreikius, susijusius su maistu, sveikata, aprūpinimu vandeniu, sanitarinėmis sąlygomis, higiena, apsauga ir kitomis pagrindinėmis paslaugomis, skirtomis Sirijos ir Irako pabėgėliams kaimyninėse šalyse (Jordanijoje, Libane ir Turkijoje) ir Vakarų Balkanuose (Serbijoje ir buvusioje Jugoslavijos Respublikoje Makedonijoje), taip pat gyventojams Sirijoje ir Irake. Be to, 210 mln. EUR mokėjimų asignavimų prašoma skirti Europos kaimynystės priemonei – ši suma atitinka 70 % įsipareigojimų asignavimų padidinimo, kurio prašoma TB Nr. 7/2015 projekte. Atsižvelgiant į tai, kad įsipareigojimai bus daugiausia susiję su didelės apimties dotacijų projektais su organizacijomis partnerėmis, finansuojamais iš ES Sirijos patikos fondo, mokėjimai bus atliekami gana greitai po to, kai įsipareigojimas bus prisiimtas 2015 m. pabaigoje. Toliau pateiktoje lentelėje parodytas šiame taisomajame rašte prašomo įsipareigojimų ir mokėjimų asignavimų padidinimo paskirstymas pagal 4 išlaidų kategoriją. Biudžeto eilutė Pavadinimas Įsipareigojimų asignavimai Mokėjimų asignavimai 23 02 01 Greitos, veiksmingos ir poreikiu grindžiamos humanitarinės pagalbos ir pagalbos maistu teikimas 150 000 000 405 000 000 22 04 01 03 Viduržemio jūros regiono šalys — Pasitikėjimo stiprinimas, saugumas ir konfliktų prevencija bei jų sprendimas 210 000 000 Iš viso 150 000 000 615 000 000 3.4 5 išlaidų kategorija. Administravimas Siekdama paremti svarbiausias paslaugas, visų pirma atsižvelgdama į dabartinę migracijos krizę, Komisija vykdo didelį išteklių perskirstymą. Todėl Komisija stengiasi kuo geriau panaudoti visus etatus pagal etatų planą, kurį ji nuo 2013 m. kiekvienais metais sumažina 1 %, kad pasiektų Tarpinstituciniame susitarime nustatytą tikslą darbuotojų skaičių sumažinti 5 %. Siekdama atsižvelgti į naujus poreikius, Komisija stengiasi kuo greičiau užpildyti laisvas darbo vietas. 2016 m. biudžeto projekte siūlomi asignavimai buvo apskaičiuoti remiantis 96,6 % vidutiniu užimtumo lygiu. Tačiau toks lygis jau buvo pasiektas ir Komisija šiuo metu patiria suvaržymų dėl turimų asignavimų. Kad perskirstymas būtų veiksmingas ir padidintų reagavimo pajėgumus, Komisija prašo 23,1 mln. EUR padidinti savo administracinius asignavimus atlyginimams išmokėti, tai atitinka 97,6 % užimtumo lygį, t. y. vienu procentiniu punktu didesnį (atitinka 200 etatų), nei apskaičiuota 2016 m. biudžeto projekte. Dėl tokio prašymo Komisijai patvirtintas etatų skaičius nepadidinamas, prašymas taip pat nedaro įtakos Komisijos įsipareigojimui visapusiškai įgyvendinti tikslą per nustatytą laikotarpį darbuotojų skaičių sumažinti 5 %. Juo remiantis tiesiog leidžiama užpildyti patvirtintus etatus, kurie šiuo metu yra laisvi ir kurių negalima užpildyti dėl nepakankamų asignavimų. Pagal 5 išlaidų kategoriją taip pat paprašyta 0,8 mln. EUR suma, siekiant padengti papildomas darbuotojų komandiruočių, susijusių su pabėgėlių krize, išlaidas. Komandiruotės yra reikalingos, kad Komisijos darbuotojai galėtų būti tose šalyse, kuriose padėtis yra sudėtingiausia. Komandiruoti darbuotojai koordinuos ir įgyvendins skubius veiksmus, reaguodami į migracijos krizę ir pabėgėlių padėtį, taip pat padės valstybėms narėms vertinti skubias priemones ir pritaikyti nacionalines programas, siekiant geriau reaguoti į krizinę situaciją. 4Lėšos, mokėtinos EIF, pagal Europos strateginių investicijų fondą (ESIF) Siekdama vykdyti mokestinius įsipareigojimus Europos investicijų fondui (EIF), Komisija siūlo skirti 5 mln. EUR įsipareigojimų ir mokėjimų asignavimų sumą 01 04 07 biudžeto straipsniui Mokesčiai Europos investicijų fondui už didesnę paramą pagal Europos strateginių investicijų fondą, kuriame šiuo metu yra simbolinis įrašas p. m. EIF teiks paramą įgyvendinant naujos mažųjų ir vidutinių įmonių (MVĮ) linijos produktus pagal Europos strateginių investicijų fondą (ESIF). Pradiniai mokesčiai turės būti sumokėti per trumpą laikotarpį po ESIF susitarimo pakeitimo, kurį numatoma baigti 2016 m. pradžioje, pasirašymo. Kaip numatyta ESIF reglamente, tokie mokesčiai gali būti dengiami iš bendrojo Sąjungos biudžeto, tiek, kiek jie nėra atskaitomi iš atlygio arba įplaukų, susigrąžintų lėšų arba kitų EIF gautų mokėjimų. Tačiau manoma, kad labai nedidelės įplaukos bus gautos 2016 m. pradžioje, kai ESIF bus ankstyvajame įgyvendinimo etape, o EIF patiriamos išlaidos spartėjant naujų priemonių įgyvendinimui nuolat didės.

5Energetikos reguliavimo institucijų bendradarbiavimo agentūra (ACER) Europos energetikos reguliavimo institucijų bendradarbiavimo agentūra (ACER) sukurta trečiuoju energetikos dokumentų rinkiniu, siekiant tolesnės pažangos baigiant kurti tiek elektros energijos, tiek gamtinių dujų energijos vidaus rinką. ACER oficialiai pradėjo savo veiklą 2011 m. kovo mėn., jos būstinė yra Liublianoje, Slovėnijoje. 2015 m. liepos 8 d. posėdyje ACER administracinė valdyba priėmė sprendimą pakartotinai paskirti dabartinį agentūros direktorių eiti pareigas trijų metų laikotarpiui, pradedant 2015 m. rugsėjo 16 d. Sprendime nurodoma, kad dėl direktoriaus pasiekimų, įrodytų vertinimo metu, jį galima perkelti į AD 15 kategoriją. Tačiau 2016 m. biudžeto projekte direktoriaus perklasifikavimas iš AD 14 į AD 15 į agentūros etatų planą dar nebuvo įtrauktas, nes jis buvo pakartotinai paskirtas eiti pareigas jau priėmus biudžeto projektą. Siūloma atitinkamai atnaujinti ACER etatų planą, kaip nurodyta biudžeto priede. Bendras agentūros biudžetas ir bendras etatų skaičius išliks nepakitę. 6Maisto ir pašarų sauga Remiantis atnaujintų 2015 m. ligų išnaikinimo darbo programų, kurias valstybės narės pateikė 2015 m. rugpjūčio mėn., analize, tapo aišku, kad kai kurios valstybės neužbaigė darbo programos, kaip buvo numatyta iš pradžių. Visų pirma nebuvo visiškai įgyvendintos vakcinacijos nuo mėlynojo liežuvio ligos kampanijos, dėl to 2015 m. bus panaikinti įsipareigojimai ir reikės mažiau mokėjimų asignavimų 2016 m. Taigi pirminis prašymas skirti mokėjimų asignavimų pagal 17 04 01 biudžeto straipsnį Aukštesnio gyvūnų sveikatos būklės lygio ir aukšto gyvūnų apsaugos lygio Sąjungoje užtikrinimas gali būti sumažintas 20,0 mln. EUR. 6Suvestinė lentelė pagal daugiametės finansinės programos išlaidų kategorijas